rejauldu/bengali-wikipedia huggingface dataset:
সৈয়দ হাসান আহমদ একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত ।   কর্মজীবন  ৯ সেপ্টেম্বর ১৯৯২ থেকে ১৪ আগস্ট ১৯৯৬ পর্যন্ত, আহমদ লুক্সেমবার্গ এবং ইউরোপীয় ইউনিয়নে বাংলাদেশের রাষ্ট্রদূত হিসেবে দায়িত্ব পালন করেন।   আহমেদ জানুয়ারি ২০০২ থেকে মার্চ ২০০৫ পর্যন্ত  মার্কিন যুক্তরাষ্ট্রে বাংলাদেশের রাষ্ট্রদূত হিসেবে দায়িত্ব পালন করেন। ২৪ জানুয়ারী ২০০৩-এ, তিনি মাইকেল গার্সিয়ার সাথে দেখা করেন, অভিবাসন ও প্রাকৃতিককরণ পরিষেবা কমিশনার, এবং মার্কিন যুক্তরাষ্ট্রে বাংলাদেশী নাগরিকদের চিকিত্সার বিষয়ে তার উদ্বেগ প্রকাশ করেন। বাংলাদেশ সম্পর্কে যুক্তরাষ্ট্রের অভিবাসন নীতির পরিবর্তন নিয়ে আলোচনা করতে তিনি আওয়ামী লীগ নেতা খালিদ হাসানসহ স্থানীয় বাংলাদেশি কমিউনিটি নেতৃবৃন্দের সঙ্গেও সাক্ষাৎ করেন। আহমেদ যখন রাষ্ট্রদূত ৮ ডিসেম্বর ২০০৩ তারিখে প্রধানমন্ত্রী খালেদা জিয়াকে একটি চিঠি লেখেন যাতে তিনি মৌলভীবাজারের একজন ব্যবসায়ীকে গ্রেপ্তারের বিষয়ে হস্তক্ষেপ করেন, যিনি অ্যামনেস্টি ইন্টারন্যাশনালের মতে হেফাজতে নির্যাতনের ঝুঁকি নিয়েছিলেন। বাংলাদেশ পোশাক শিল্পে শুল্কমুক্ত প্রবেশাধিকার পাওয়ার বিষয়ে আলোচনা করতে আহমেদ নিউইয়র্ক থেকে মার্কিন প্রতিনিধি পরিষদের চার্লস বি রেঞ্জেলের সাথে দেখা করেন; উল্লেখ করুন যে আফ্রিকান এলডিসিরা শুল্কমুক্ত সুবিধা ভোগ করে কিন্তু এশিয়ান এলডিসি নয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:লুক্সেমবার্গে বাংলাদেশের রাষ্ট্রদূত বিষয়শ্রেণী:ইউরোপীয় ইউনিয়নে বাংলাদেশের রাষ্ট্রদূত
একজন জাপানি সুশি পাচক এবং সুকিয়াবাশি জিরো নামক টোকিওর গিনযায় অবস্থিত একটি তিন তারকা বিশিষ্ট মিশেলিন তারকাবাহী জাপানি সুশি  রেস্তোরাঁর স্বত্তাধিকারী। ওনো তার সমকালীন সুশি বিশেষজ্ঞ ও কাছের লোকদের মতে পৃথিবীর সবচেয়ের বিখ্যাত জীবিত সুশি শিল্পী। তিনি আধুনিক সুশি পরিবেশনায় নিত্য নতুন প্রক্রিয়া সৃষ্টির জন্য বিখ্যাত।   পূর্বের বছর  ওনোর জন্ম হয়েছিলো জাপানের শিযুওকা প্রিফেকচারের শিযুওকা শহরে (বর্তমানে হামামাৎসু)। সাত বছর বয়স থেকেই তিনি শিযুওকার একটি স্থানীয় রেস্তোরাঁয় কাজ শুরু করেছিলেন। পরবর্তীতে ওনো টোকিও পাড়ি জমান এবং একজন শিক্ষানবিস সুশি পাচক হিসেবে কাজ শুরু করেন। ১৯৫১ সালে তিনি একজন সুশি পাচক হিসেবে কর্মজীবন শুরু করেন এবং ১৯৬৫ সালে তিনি টোকিওর গিনযায় তার নিজের রেস্তোরাঁ, সুকিয়াবাশি জিরো চালু করেন।   ব্যক্তি জীবন  ওনোর দুটি ছেলে আছে, ইয়োশিকাযু ওনো এবং তাকাশি ওনো; যাদের দুজনই পেশায় সুশি পাচক। তারা ছোট ছেলে তাকাশির নিজস্ব মিশেলিন-তারকাবাহী রেস্তোরাঁ রয়েছে। জিরো ওনো-কে নিয়ে ডেভিস গেল্ব ২০১১ সালের জিরো ড্রিমস অফ সুশি নামে একটি তথ্যচিত্র নির্মাণ করেন। ওনো মাত্রাতিরিক্ত মৎস আরোহণ নিয়ে দুশ্চিন্তাগ্রস্ত কারণ তিনি মনে করেন এটি ঐতিহাসিক সুশির মূল উপকরণ হারিয়ে যাওয়ার কারণ হবে।  ওনো তার সুকিয়াবাশি জিরোতে শিনযো আবে ও বারাক ওবামাকে সুশি পরিবেশন করেছেন। তার সুশি সম্পর্কে ওবামা মন্তব্য, “আমার জন্ম হাওয়াইয়ে এবং আমি প্রচুর সুশি খেয়েছি, কিন্তু এখানে খাওয়া সুশিটা হচ্ছে আমার জীবনের সর্বশ্রেষ্ঠ সুশি।”   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি পাচক বিষয়শ্রেণী:সুশি
জাপানি পপ সংস্কৃতির একজন অত্যন্ত পরিচিত মুখ ও কণ্ঠ। তিনি একাধারে একজন অভিনেতা, গায়ক এবং জাপানের অন্যতম সফল কণ্ঠাভিনেতা।  কণ্ঠাভিনেতা হিসেবে তার খ্যাতি বিশ্বজুড়ে ছড়িয়ে পড়ে প্রশংসিত অ্যানিমেটেড চলচ্চিত্র স্পিরিটেড অ্যাওয়েতে 'হাকু' চরিত্রে কণ্ঠ দেওয়ার মাধ্যমে। পরবর্তীতে তিনি আ সাইলেন্ট ভয়েসের  মতো দর্শকনন্দিত চলচ্চিত্রে 'শোইয়া ইশিদা'র মতো জটিল চরিত্রেও কণ্ঠ দেন।  টেলিভিশন অ্যানিমেতেও তার কণ্ঠ সমানভাবে জনপ্রিয়। তিনি আইশিল্ড ২১-এর প্রধান চরিত্র সেনা কোবায়াকাওয়া, আনোহানা-এর 'জিনতা "জিনতান" ইয়াদোমি' এবং খেলাধুলা-বিষয়ক জনপ্রিয় আনিমে হাইকিউ!!-এর 'কোশি সুগাওয়ারা'র মতো চরিত্রে কণ্ঠ দিয়ে বিপুল জনপ্রিয়তা অর্জন করেন। ভিডিও গেমের জগতেও ইরিনো একটি পরিচিত নাম, বিশেষ করে কিংডম হার্টস  সিরিজে 'সোরা' চরিত্রে কণ্ঠ দেওয়ার জন্য।  তার অন্যান্য উল্লেখযোগ্য ভূমিকার মধ্যে রয়েছে সুবাসা: রিজার্ভার ক্রনিলে  শাওরান, সেরাফ অব দি এন্ড-এ য়ুইচিরো হায়াকুয়া, ইয়েস! প্রিকিওর ৫!-এ নাৎস এবং কামিআমি নো আসোবিতে অ্যাপোলন আগানা বেলেয়া। সম্প্রতি তিনি আরও একটি বড় দায়িত্ব গ্রহণ করেছেন; ২০২৪ সালে কিংবদন্তী কণ্ঠশিল্পী তোরু ফুরুইয়া অবসর নিলে, ইরিনো জনপ্রিয় সিরিজ ওয়ান পিস-এর  'সাবো' চরিত্রের জন্য নির্বাচিত হন।  কণ্ঠাভিনয়ের পাশাপাশি সঙ্গীত জগতেও তার পদচারণা সফল। ২০০৯ সালে তিনি তার প্রথম মিনি-অ্যালবাম সোলেইল এবং পরে একই বছর তার প্রথম একক অ্যালবাম ফেইথ প্রকাশের মাধ্যমে গায়ক হিসেবে আত্মপ্রকাশ করেন।   জীবনী  ছোটবেলায় বাবা-মায়ের সাথে তিনি 'শিকি থিয়েটার কোম্পানি'র একটি মঞ্চনাটক দেখতে গিয়েছিলেন। সেই পরিবেশনা দেখে অভিনয়ের প্রতি তার আগ্রহ জন্মায় এবং এরই সূত্র ধরে মাত্র চার বছর বয়সে তিনি 'হিমাওয়ারি থিয়েটার কোম্পানি'তে যোগ দেন। এর দুই বছর পর, 'করচাক' নামক একটি ঐতিহাসিক নাটকে একটি ছোট ছেলের চরিত্রে অভিনয়ের মধ্য দিয়ে তাঁর অভিষেক ঘটে। তিনি ২০০৬ সালের মার্চ মাস পর্যন্ত এই কোম্পানির (হিমাওয়ারি থিয়েটার কোম্পানি) সঙ্গে যুক্ত ছিলেন। এরপর তিনি 'জাংশন' এজেন্সিতে যোগদান করেন।   তথ্যসূত্র   বিষয়শ্রেণী:জাপানি অভিনয়শিল্পী বিষয়শ্রেণী:জাপানি ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:টোকিওর সঙ্গীতশিল্পী
দ্য বিগ স্লিপ একটি ১৯৪৬ সালের আমেরিকান ফিল্ম নয়ার, যা হাওয়ার্ড হকস পরিচালনা করেছেন। Variety film review; August 14, 1946, p. 10.Harrison's Reports film review; August 17, 1946, p. 131.  উইলিয়াম ফকনার, লেই ব্র্যাকেট এবং জুলস ফারথম্যান একসঙ্গে চিত্রনাট্য লিখেছেন, যা রেমন্ড চ্যান্ডলারের ১৯৩৯ সালের উপন্যাসের উপর ভিত্তি করে তৈরি। এই চলচ্চিত্রে প্রধান চরিত্রে অভিনয় করেছেন হামফ্রি বোগার্ট, যিনি প্রাইভেট ডিটেকটিভ ফিলিপ মার্লো চরিত্রে এবং লরেন ব্যাকল, যিনি ভিভিয়ান রুটলেজ চরিত্রে অভিনয় করেছেন। কাহিনীটি ব্ল্যাকমেইল দিয়ে শুরু হয় এবং পরবর্তীতে একাধিক হত্যাকাণ্ডের দিকে এগিয়ে যায়।  প্রাথমিকভাবে ১৯৪৪ সালের শেষের দিকে নির্মিত হলেও, দ্বিতীয় বিশ্বযুদ্ধের সমাপ্তির প্রত্যাশায় স্টুডিওটি যুদ্ধের ছবি মুক্তি দিতে চাওয়ার কারণে ছবিটির মুক্তি এক বছরেরও বেশি সময় বিলম্বিত হয়েছিল। ১৯৪৫ সালে, চলচ্চিত্রটি সম্পন্ন হওয়ার পরপরই এটি বিদেশে কর্মরত সৈনিকদের জন্য একটি কাটা সংস্করণ মুক্তি পায়। এই বিলম্বের সময়, বোগার্ট এবং ব্যাকল বিয়ে করেন এবং ব্যাকলকে "কনফিডেনশিয়াল এজেন্ট" ছবিতে কাস্ট করা হয়। তবে, সেই চলচ্চিত্রটি ব্যর্থ হওয়ার পর, ১৯৪৬ সালের শুরুর দিকে পুনরায় কিছু দৃশ্য ধারণ করা হয়, যা জনসাধারণের মধ্যে "বোগি এবং ব্যাকল" জুটির প্রতি আগ্রহকে কাজে লাগানোর উদ্দেশ্যে করা হয়েছিল।  দ্য বিগ স্লিপ ১৯৪৬ সালের ৩১ আগস্ট ওয়ার্নার ব্রাদার্স দ্বারা মুক্তি পায়। চলচ্চিত্রটি সমালোচকদের প্রশংসা এবং বাণিজ্যিক সফলতা অর্জন করে, যার ফলে ওয়ার্নার ব্রাদার্স আরও দুটি "বোগি এবং ব্যাকল" চলচ্চিত্র তৈরি করে: ডার্ক প্যাসেজ (১৯৪৭) এবং কি লার্গো (১৯৪৮)। ১৯৯৭ সালে, মূল ১৯৪৫ সালের সংস্করণটি পুনরুদ্ধার এবং পুনরায় মুক্তি দেওয়া হয়। সেই বছর, মার্কিন যুক্তরাষ্ট্রের লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বলে ঘোষণা করে এবং এটিকে ন্যাশনাল ফিল্ম রেজিস্ট্রিতে অন্তর্ভুক্ত করে।   তথ্যসূত্র   বিষয়শ্রেণী:১৯৪০-এর দশকের মার্কিন চলচ্চিত্র বিষয়শ্রেণী:১৯৪০-এর দশকের ইংরেজি ভাষার চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:নোয়ার চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:ম্যাক্স স্টাইনারের সুরারোপিত চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:১৯৪৬-এর চলচ্চিত্র
কানা হরিদত্ত (১২ - ১৩ শতক) ছিলেন মনসামঙ্গল কাব্যের আদি কবি। তার রচিত কোনো কাব্য এখন পর্যন্ত পাওয়া যায়নি। তার পরিচয় পাওয়া যায় কবি বিজয় গুপ্তের কাব্যে। বিজয় গুপ্ত তার বদনাম করার কারণে তার পরিচয় পাওয়া যায়।স্পেশাল বিসিএস পরীক্ষা প্রস্তুতি    জন্ম  কানাহরি দত্তের জন্ম মধ্যযুগীয় বঙ্গের ময়মনসিংহের নান্দাইল উপজেলার সিংরৈল দত্তবাড়িতে।   কাব্যের স্বরূপ  হরিদত্তের লেখা মনসামঙ্গলের নাম - ' পদ্মার সর্প সজ্জা ' । হরিদত্তের চরিত্রের মাঝে সাধারণ মানব চরিত্রের প্রভাব অত্যন্ত প্রকট ছিলো। আসাম থেকে বিহার পর্যন্ত সমগ্র ভূভাগে কবির কাব্যের প্রচলন ছিলো। তিনি চাঁদ সওদাগর ও বেহুলা-লখিন্দরকে কেন্দ্র করে দৈব লাঞ্ছিত হতভাগ্য মানুষের সংগ্রাম চেতনার এক অনন্য রূপকার। লোকায়ত সমাজের সামগ্রিক চেতনা কবি চৈতন্যে বিমূর্ত হওয়ার এরূপ প্রয়াস পরবর্তী অনেক কবিকেই প্রভাবিত করেছিলো।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ১৯২।   তথ্যসূত্র   বিষয়শ্রেণী:বাঙালি কবি বিষয়শ্রেণী:বাঙালি লেখক বিষয়শ্রেণী:ময়মনসিংহ জেলার ব্যক্তি
থাম্ব| চাঁদের নিকটপৃষ্ঠস্থ প্রধান মারিয়া এবং কিছু খাদের নাম । চাঁদের নিকটপৃষ্ঠ হল চাঁদের সেই গোলার্ধ যা দূরপৃষ্ঠের বিপরীতে সর্বদা পৃথিবীর দিকে মুখ করে থাকে । পৃথিবী থেকে চাঁদের শুধুমাত্র একটি দিক দেখা যায় কারণ চাঁদ তার অক্ষের উপর একই হারে ঘোরে যে হারে এটি পৃথিবীকে প্রদক্ষিণ করে - এ পরিস্থিতিটি মহাকর্ষীয় প্রবাহাবদ্ধতা নামে পরিচিত। বিষয়শ্রেণী:চন্দ্র বিজ্ঞান বিষয়শ্রেণী:চন্দ্র গোলার্ধ
thumb|লাহমাজুনের উপরে প্রায়ই সবজি স্থাপন করা হয় ও তারপর সেটিকে মুড়িয়ে পরিবেশন করা হয়। লাহমাজুন () এক ধরনের রান্নার পদ যা গোলাকৃতি, পাতলা ময়দার তালের উপরে (গরুর বা ভেড়ার) মাংসের কিমা, কুচি করে কাটা সবজি ও ভেষজ তৃণলতা যেমন পেঁয়াজ, রসুন, টমেটো, লাল ঘণ্টা মরিচ, পার্সলি এবং মসলা যেমন ঝাল মরিচ, পাপরিকা ও দারুচিনি গুঁড়া স্থাপন করে বদ্ধ উনুনে সেঁকে প্রস্তত করা হয়। প্রায়ই অন্যান্য সবজি যেমন নোনতা জলে ভেজানো শসা, টমেটো, ঘণ্টা মরিচ, পেঁয়াজ, লেটুস, পার্সলি, ঝলসানো বেগুন, ইত্যাদিকে লাহমাজুন দিয়ে মুড়িয়ে পরিবেশন করা হয়।  কদাচিৎ লাহমাজুনকে "তুর্কি পিৎজা", "আর্মেনীয় পিৎজা", ইত্যাদি কাছাকাছি নামে ডাকা হতে পারে। কিন্তু মধ্যপ্রাচ্যে এটিকে কখনোই পিৎজা বলা হয় না, কেননা এটির উৎস ইতালীয় রন্ধনশৈলী নয়। এটিতে পিৎজার মতো পনির ব্যবহার করা হয় না  এবং এর শক্ত মচমচে ভিত্তিস্তরটি পিৎজার চেয়ে অপেক্ষাকৃত পাতলা।  লাহমাজুন আর্মেনিয়া (যেখানে এটিকে লামাজো নামেও ডাকা হয়.), তুরস্ক, লেবানন, সিরিয়া (সিরিয়াতে একে "লাহম বি আজিন" নামে ডাকা হয়) এবং ইসরায়েলে জনপ্রিয়।) এছাড়া বিশ্বব্যাপী আর্মেনীয়, তুর্কি ও আরব অভিবাসীদের সম্প্রদায়েও এটি খুবই জনপ্রিয় একটি পদ।  তথ্যসূত্র  বিষয়শ্রেণী:আরব রন্ধনশৈলী বিষয়শ্রেণী:চ্যাপ্টা রুটির পদ বিষয়শ্রেণী:আর্মেনীয় রন্ধনশৈলী বিষয়শ্রেণী:আসিরীয় রন্ধনশৈলী বিষয়শ্রেণী:সাইপ্রাসীয় রন্ধনশৈলী বিষয়শ্রেণী:ইরানি রন্ধনশৈলী বিষয়শ্রেণী:ইরাকি রন্ধনশৈলী বিষয়শ্রেণী:ইসরায়েলি রন্ধনশৈলী বিষয়শ্রেণী:ইহুদি রন্ধনশৈলী বিষয়শ্রেণী:কুর্দি রন্ধনশৈলী বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:লেবাননি রন্ধনশৈলী বিষয়শ্রেণী:পূর্ব ভূমধ্যসাগরীয় রন্ধনশৈলী বিষয়শ্রেণী:সিরীয় রন্ধনশৈলী বিষয়শ্রেণী:তুর্কি রন্ধনশৈলী বিষয়শ্রেণী:আশারীয় রন্ধনশৈলী বিষয়শ্রেণী:গ্রিক রন্ধনশৈলী বিষয়শ্রেণী:লেভান্তনীয় রন্ধনশৈলী
ভাদোহী জেলা উত্তর ভারতের উত্তরপ্রদেশ রাজ্যের একটি জেলা। জ্ঞানপুর শহরটি জেলা সদর। ভাদোহী ভারতের গালিচা (কার্পেট) শিল্পের অন্যতম বৃহ্ৎ একটি কেন্দ্র এবং ' কার্পেট শহর' নামে পরিচিত। ভাদোহীর কার্পেট ' ভৌগোলিক স্বীকৃতি (জিওগ্রাফিক্যাল ইনডিকেশন) ' (জিআই) পেয়েছে। অবস্থানের কারণে ভাদোহীর বিশেষ এক ভৌগোলিক তাৎপর্য রয়েছে, এটি দুটি সংস্কৃতিগত গুরুত্বপূর্ণ এবং সমৃদ্ধ ঐতিহ্যবাহী শহর প্রয়াগরাজ এবং বারাণসীর মধ্যে অবস্থিত।  ইতিহাস thumb|হরিহরনাথ মন্দির, জ্ঞানপুর   প্রাচীন সময়কাল  মহাকাব্য মহাভারত অনুসারে, পঞ্চপাণ্ডব লাক্ষাগৃহ থেকে একটি সুড়ঙ্গ দিয়ে পালিয়ে গিয়েছিলেন এবং এখানে সেম্রাধনাথ নামে একটি জায়গায় আশ্রয় নিয়েছিলেন। আরও বলা হয় যে ভগবান রাম যখন তাঁর স্ত্রী সীতাকে ত্যাগ করেছিলেন, তখন তিনি এখানে মহর্ষি বাল্মিকির আশ্রমে থাকতেন। এখানে, লব এবং কুশ জন্মগ্রহণ করেছিলেন এবং মাতা সীতা এখানে পাতাল প্রবেশ করে দেবী ধরিত্রীর কোলে চলে গিয়েছিলেন।  এই অঞ্চলটি সন্ত রবিদাসের নামের সাথেও যুক্ত, যেজন্য এক সময় এই জেলার নাম সাধু রবিদাস নগর দেওয়া হয়েছিল।    মধ্যযুগীয় সময়কাল  এই অঞ্চলের  ভর রাজ  দের নাম থেকে ভাদোহী নামটি এসেছে বলে মনে করা হয়, ভাদোহী তাদের রাজধানী ছিল। ভর শাসকদের কিছু চিহ্ন ধ্বংসপ্রাপ্ত ঢিবি এবং পুরাতন জলাশয়গুলির নামে পাওয়া গেছে। এরা ছিল কনৌজ রাজ্যের একটি শাখা, যা মধ্যযুগের প্রথমদিকে জৌনপুর রাজ্যের অন্তর্ভুক্ত ছিল। মোগল সম্রাট আকবরের রাজত্বকালে, ভাদোহিকে  দস্তুর  করা হয়েছিল এবং এলাহাবাদ  সরকারে  অন্তর্ভুক্ত করা হয়েছিল।  পঞ্চদশ শতাব্দীর মধ্যে  ভর  দের  মনাস রাজপুত  রা পরাজিত করে। এদের বংশের প্রথম প্রধান ছিলেন সাগর রাই, এবং তাঁর নাতি যোধ রাই মুঘল সম্রাট শাহ-ই-জাহানের কাছ থেকে এই অঞ্চল 'জমিদারী সনদ' (দলিল) হিসাবে পেয়েছিলেন।  তবে প্রায় ১৭৫০  খ্রিস্টাব্দের দিকে জমির রাজস্ব বকেয়া পরিশোধ না করার কারণে, প্রতাপগড়ের রাজা প্রতাপ সিংহ, তাঁর বকেয়া পরিশোধের পরিবর্তে পুরো পরগনা বেনারসের বলবন্ত সিংকে দিয়েছিলেন, পরবর্তীকালে ১৭৭৭০  খ্রিস্টাব্দে  তিনি এটিকে ব্রিটিশদের অধীনস্থ আওধের নবাব সুজা-উদ-দৌলা কাছ থেকে সনদ হিসেবে পেয়েছিলেন।  ১৯১১ সালে, ভাদোহী, সদ্য নির্মিত বেনারস রাজত্বের প্রথম রাজা, মহারাজা প্রভু নারায়ণ সিংহের অধীনে আসে। এটি ১৯৪৭ সাল পর্যন্ত বেনারসের হাতেই ছিল।  তথ্যসূত্র  বহিঃসংযোগ    YouTube: Sita Samahit Sthal, notable temple  বিষয়শ্রেণী:উত্তরপ্রদেশের জেলা বিষয়শ্রেণী:ভাদোহী জেলা
মহুয়া সুন্দরী রওশন আরা নীপা পরিচালিত ২০১৫ সালের বাংলাদেশী প্রণয়ধর্মী-নাট্য চলচ্চিত্র। দ্বিজ কানাই রচিত মহুয়া পালার আধুনিক চিত্রনাট্যরূপ রচনা করেন নিপা। ছবিটি সহ-প্রযোজনার পাশাপাশি এতে নাম ভূমিকায় অভিনয় করেছেন পরীমনি। এছাড়া অন্যান্য গুরুত্বপূর্ণ চরিত্রে অভিনয় করেছেন সুমিত সেনগুপ্ত, মামুনুর রশীদ, সাদেক বাচ্চু, সুচরিতা ও জয়রাজ।  চলচ্চিত্রটি ২০১৫ সালের ২০ নভেম্বর বাংলাদেশে মুক্তি পায়। এই ছবিতে "তোমারে ছাড়িতে বন্ধু" গানে কণ্ঠ দিয়ে সুবীর নন্দী ৪০তম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।  কুশীলব  পরীমনি - ছবি / মহুয়া  সুমিত সেনগুপ্ত - জীবন  মামুনুর রশীদ - হারেস মিয়া  সাদেক বাচ্চু   সুচরিতা - জোছনা মাসি  জয়রাজ - মিলন মিয়া  জারা  সাজু  হাফিজ  আমিনুল ইসলাম বাচ্চু  নির্মাণ চিত্রনাট্য মৈমনসিংহ গীতিকায় দ্বিজ কানাই রচিত মহুয়া পালা অবলম্বনে রওশন আরা নীপা ছবিটির চিত্রনাট্য লিখেছেন বর্তমানের সাথে মিল রেখে। এ প্রসঙ্গে নীপা বলেন, "গল্পটিকে আমি বর্তমান প্রেক্ষাপটে উপস্থাপন করছি। আমার ছবির গল্প যাত্রাপালার নায়িকা ছবি রানী আর গ্রামের প্রভাবশালী ধনাঢ্য পরিবারের সন্তান জীবনকে ঘিরে। ঘটনাক্রমে ছবি আর জীবনের প্রেম হয়। একসময় ছবির মনে হয় সে যেন মহুয়ার পালার মহুয়া।" নীপা ২০০৭ সাল থেকে এই ছবির চিত্রনাট্য নিয়ে কাজ করেছেন। ২০০৬ সালে নেত্রকোণা জেলায় এনটিভির একটি কাজ করতে গিয়ে মহুয়া সুন্দরী যাত্রাপালা দেখে একটি চলচ্চিত্র নির্মাণের সিদ্বান্ত নেন।  চিত্রায়ণ ২০১৪ সালে ২০ অক্টোবর থেকে শুরু হয় ছবিটির চিত্রগ্রহণের কাজ। ১০ নভেম্বর পর্যন্ত টানা ৩০ দিন গাজীপুরের কাপাসিয়া, হোতাপাড়া এবং টাঙ্গাইলে ছবিটির শুটিং হয়। হোতাপাড়ায় শুটিংয়ের শুরু দিনই দৃশ্যায়নে অংশগ্রহণ করেন পরীমনি, সুমিত, মামুনুর রশীদ, বড়দা মিঠু।  নির্মাণ-পরবর্তী চিত্রগ্রহণ শেষে সম্পাদনার পর বাংলাদেশ চলচ্চিত্র সেন্সর বোর্ডে ছবিটি জমা দিলে ছবিটি ২০১৫ সালে ২৩ জুলাই বিনা কর্তনে সেন্সর ছাড়পত্র লাভ করে।  সঙ্গীত চলচ্চিত্রের সঙ্গীত পরিচালনা করেছেন ইমন সাহা ও অমিত চট্টোপাধ্যায়। গানের কথা লিখেছেন জুয়েল মাহমুদ ও তাপস চৌধুরী। এছাড়া দ্বিজ কানাই ও লালন রচিত দুটি গান ব্যবহৃত হয়েছে। ছবিতে ছয়টি গান রয়েছে।  গানের তালিকা  পুরস্কার জাতীয় চলচ্চিত্র পুরস্কার  বিজয়ী: শ্রেষ্ঠ পুরুষ কণ্ঠশিল্পী - সুবীর নন্দী (গানঃ "তোমারে ছাড়িতে বন্ধু") বাবিসাস পুরস্কার  বিজয়ী: আলোচিত চলচ্চিত্র অভিনেত্রী - পরীমনি  তথ্যসূত্র  বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
যুদ্ধ ও সশস্ত্র সংঘর্ষে পরিবেশের শোষণ প্রতিরোধের জন্য আন্তর্জাতিক দিবস হল একটি আন্তর্জাতিক দিবস যা প্রতি বছর ৬ নভেম্বর পালন করা হয়।  যুদ্ধ এবং সশস্ত্র সংঘর্ষে পরিবেশের শোষণ প্রতিরোধের জন্য আন্তর্জাতিক দিবসটি ৬ নভেম্বর, ২০০১ তারিখে জাতিসংঘের সাধারণ পরিষদ কর্তৃক প্রতিষ্ঠিত হয়েছিল, কফি আনান সংস্থাটির মহাসচিব থাকাকালে।   এই উদ্‌যাপন সম্পর্কে মহাসচিব বান কি-মুন লিখেছেন, "সশস্ত্র সংঘাতের জ্বালানি ও অর্থায়ন এবং অস্থিতিশীলতা থেকে প্রাকৃতিক সম্পদের টেকসই শোষণকে আটকাতে সংলাপ এবং মধ্যস্থতা থেকে প্রতিরোধমূলক কূটনীতি পর্যন্ত আমাদের নিষ্পত্তির সমস্ত সরঞ্জাম ব্যবহার করতে হবে। শান্তির ভঙ্গুর ভিত্তিও।"     তথ্যসূত্র    বহিঃসংযোগ    UN IDPEEWAC এর অফিসিয়াল ওয়েবসাইট  বিষয়শ্রেণী:নভেম্বর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:পরিবেশগত সচেতনতা দিবস
লালগোলা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৬১ নং লালগোলা বিধানসভা কেন্দ্রটি আইরমারি কৃষ্ণপুর, দেওয়ানসরাই, লালগোলা, নশিপুর, বাহাদুরপুর, জসাইতলা, মানিকচক, পাইকপাড়া, বিল্বরাকোপরা, কালমেঘা ও রামচন্দ্রপুর গ্রাম পঞ্চায়েত গুলি লালগোলা সমষ্টি উন্নয়ন ব্লক এবং কান্তানগর গ্রাম পঞ্চায়েত ভগবানগোলা-১ এর অন্তর্গত।  লালগোলা বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত। ২০০৯ সাল পর্যন্ত এটি মুর্শিদাবাদ লোকসভা কেন্দ্রের অন্তর্গত ছিল। বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১লালগোলাসৈয়দ কাজিম আলি মির্জাভারতীয় জাতীয় কংগ্রেস১৯৫৭সৈয়দ কাজিম আলি মির্জাভারতীয় জাতীয় কংগ্রেস ১৯৬২সৈয়দ কাজিম আলি মির্জাভারতীয় জাতীয় কংগ্রেস১৯৬৭আব্দুস সাত্তারভারতীয় জাতীয় কংগ্রেস১৯৬৯আব্দুস সাত্তারভারতীয় জাতীয় কংগ্রেস১৯৭১আব্দুস সাত্তারভারতীয় জাতীয় কংগ্রেস১৯৭২আব্দুস সাত্তারভারতীয় জাতীয় কংগ্রেস১৯৭৭আব্দুস সাত্তারভারতীয় জাতীয় কংগ্রেস১৯৮২আব্দুস সাত্তারভারতীয় জাতীয় কংগ্রেস১৯৮৭আব্দুস সাত্তারভারতীয় জাতীয় কংগ্রেস১৯৯১আবু হেনাভারতীয় জাতীয় কংগ্রেস১৯৯৬আবু হেনাভারতীয় জাতীয় কংগ্রেস২০০১আবু হেনাভারতীয় জাতীয় কংগ্রেস২০০৬আবু হেনাভারতীয় জাতীয় কংগ্রেস ২০১১আবু হেনাভারতীয় জাতীয় কংগ্রেস  নির্বাচনী ফলাফল ২০১১ ২০১১ সালের নির্বাচনে, কংগ্রেসের আবু হেনা তার নিকটতম প্রতিদ্বন্দ্বী সিপিআই (এম) এর ইয়েন আলীকে পরাজিত করেন।     ১৯৭৭-২০০৬ ২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, কংগ্রেসের আবু হেনা লালগোলা কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ সালে  সিপিআই (এম) -এর  জন্নত উন্নেসা বেগম এবং ২০০১, ১৯৯৬ এবং ১৯৯১ সালে সিপিআই (এম) -এর এমডি. জোহাক আলীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ এবং ১৯৮২ সালে কংগ্রেসের আব্দুস সাত্তার সিপিআই (এম) -এর ইয়েন আলীকে পরাজিত করেন এবং ১৯৭৭সালে সিপিআই (এম) এর জয়নুল আবেদিনকে পরাজিত করেন।  ১৯৫১-১৯৭২ ১৯৭২, ১৯৭১, ১৯৬৯ এবং ১৯৬৭ সালে কংগ্রেসের আব্দুস সাত্তার জয়ী হন। ১৯৬২, ১৯৫৭ এবং ১৯৫১ সালে কংগ্রেসের সৈয়দ কাজিম আলী মির্জা জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:মুর্শিদাবাদ জেলার রাজনীতি
thumb|300px|alt=Line across the Earth|১৮০তম মধ্যরেখা  thumb|১৮০তম মধ্যরেখার পাশে আঁকাবাঁকা ভাবে আন্তর্জাতিক তারিখ রেখা। ১৮০তম মধ্যরেখা বা এন্টিমেরিডিয়ান হলো একটি মধ্যরেখা। এটি মূল মধ্যরেখা হতে ১৮০° পূর্ব বা পশ্চিমে অবস্থিত এবং মূল মধ্যরেখার সাথে মিলিতভাবে মহাবৃত্ত গঠন করে। এটির মান পূর্ব এবং পশ্চিম উভয় দ্রাঘিমাংশের ক্ষেত্রে সমান। এই মধ্যরেখাটি আন্তর্জাতিক তারিখ রেখার ভিত্তি হিসেবে বিবেচনা করা হয়, কারণ এর অধিকাংশ প্রশান্ত মহাসাগরের খোলা পানির উপর দিয়ে গমন করেছে। তবে এই মধ্যরেখার কিছু অংশ রাশিয়া, ফিজি এবং এন্টারক্টিকার উপর দিয়েও গমন করেছে।  উত্তর মেরু হতে শুরু করে দক্ষিণ মেরু পর্যন্ত ১৮০তম মধ্যরেখা যেসকল স্থানের উপর দিয়ে গমন করেঃ  {| class="wikitable" ! Width="125"|স্থানাঙ্ক(আনুমানিক) ! দেশ, এলাকা বা সাগর ! টীকা |-valign="top" | style="background:#b0e0e6;" |  | style="background:#b0e0e6;" | উত্তর মহাসাগর | style="background:#b0e0e6;" | |-valign="top" |  |  | Chukotka Autonomous Okrug — ভ্রাংগেল দ্বীপ |-valign="top" | style="background:#b0e0e6;" |  | style="background:#b0e0e6;" | Chukchi Sea | style="background:#b0e0e6;" | |-valign="top" |  |  | Chukotka Autonomous Okrug |-valign="top" | style="background:#b0e0e6;" |  | style="background:#b0e0e6;" | বেরিং সাগর | style="background:#b0e0e6;" | |-valign="top" | style="background:#b0e0e6;" |  | style="background:#b0e0e6;" | Amchitka Pass | style="background:#b0e0e6;" | Passing just east of Semisopochnoi Island, আলাস্কা,  (at ) |-valign="top" | style="background:#b0e0e6;" |  | style="background:#b0e0e6;" | প্রশান্ত মহাসাগর | style="background:#b0e0e6;" | Passing just east of Nukulaelae atoll,  (at ) Passing just west of the island of Cikobia,  (at ) |-valign="top" |  |  | Islands of Vanua Levu, Rabi, and Taveuni |-valign="top" | style="background:#b0e0e6;" |  | style="background:#b0e0e6;" | প্রশান্ত মহাসাগর | style="background:#b0e0e6;" | Passing just east of the island of Moala,  (at ) Passing just west of the island of Totoya,  (at ) Passing just east of the island of Matuku,  (at ) |-valign="top" | style="background:#b0e0e6;" |  | style="background:#b0e0e6;" | দক্ষিণ মহাসাগর | style="background:#b0e0e6;" | |-valign="top" |  | এন্টার্কটিকা | Ross Dependency, claimed by  |- |}  thumb|১৮০° মধ্যরেখা, তাভেউনি, ফিজি  বিষয়শ্রেণী:দ্রাঘিমারেখা বিষয়শ্রেণী:প্রশান্ত মহাসাগর
বলজিন্দর কৌর একজন ভারতীয় অভিনেত্রী, যিনি মূলত তামিল চলচ্চিত্রে কাজ করেছেন। এছাড়াও তিনি হরিয়ানভী, হিন্দি ছবিতেও অভিনয় করেছেন।  প্রাথমিক জীবন  কৌর পাঞ্জাবের ভোগপুরের নিকটবর্তী ভোন্দিয়ান গ্রামে জন্মেছেন এবং বড় হয়ে উঠেছেন। হোশিয়ারপুরের ডিএভি কলেজে পড়াশোনার সময় তাঁর থিয়েটারের প্রতি আগ্রহ তৈরি হয়। ১৯৯৪ সালে, তিনি একটি কঠিন সিদ্ধান্ত নেন এবং, 'শিক্ষা' (বি এড) নিয়ে পড়ার বদলে, নাটকের ওপরে ডিগ্রি অর্জন করতে পাঞ্জাব বিশ্ববিদ্যালয়ে পড়াশুনা শুরু করেন। স্নাতক শেষ করার পরে, তিনি হরিয়ানা হিশারের একটি বিদ্যালয়ে নাটক শেখাতে শুরু করেছিলেন এবং পরে ২০০০ সালে ব্রিজেশ শর্মাকে বিয়ে করেছিলেন  স্কুল অফ ড্রামা তে থাকার সময় তিনি ধ্রুপদী নৃত্য এবং সংগীতের বিভিন্ন ধারা শিখেছিলেন  এবং পরবর্তীকালে তথ্য ভাণ্ডারের সদস্য হিসাবে ছয় বছর কাজ করেছিলেন।   কর্ম জীবন কৌর হিন্দি শহীদ  (২০১৩) চলচ্চিত্রে অভিনয়ের মাধ্যমে চলচ্চিত্র অভিনেত্রী হিসাবে তাঁর অভিনয়ের সূচনা করেছিলেন। তাঁর অভিনয় সমালোচকদের দ্বারা প্রশংসিত হয়েছিল। এই ছবির জন্য তাঁর সঙ্গে যোগাযোগ করেছিলেন, ছবির চরিত্র অনুযায়ী অভিনেতা সন্ধানে দায়িত্বপ্রাপ্ত পরিচালক, মুকেশ ছাবরা (কাস্টিং ডিরেক্টর)। তিনি কৌরের একটি মঞ্চাভিনয় দেখে তাঁর খোঁজ পেয়েছিলেন। এই চলচ্চিত্রের পর, পরবর্তীকালে, আমির খানের দুটি ছবিতে অভিনয় করার জন্য যোগাযোগ করা হয়েছিল, যার একটি ছিল  পিকে  (২০১৪) এবং অপরটি  দঙ্গল  (২০১৬)। কিন্তু তিনি এই সুযোগগুলি প্রত্যাখ্যান করেছিলেন, কারণ হিসেবে তিনি বলেছিলেন জাঁকজমকপূর্ন ভূমিকায় অভিনয় করতে তাঁর অনীহা ছিল। ২০১৪ সালে, তিনি রাজীব ভাটিয়া পরিচালিত হরিয়ানভি চলচ্চিত্র  পাগড়ি: দ্য অনার  এ কাজ করেছিলেন, স্কুল অফ ড্রামা তে পড়ার সময় থেকেই তিনি রাজীবকে চিনতেন। তাঁর স্বামী ব্রিজেশ শর্মাও নায়িকার বাবা হিসাবে ছবিতে একটি চরিত্রে অভিনয় করেছিলেন। ছবিতে অভিনয়ের জন্য, তিনি সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন এবং পরবর্তীকালে পাঞ্জাব বিশ্ববিদ্যালয় তাঁর কাজের জন্য তাঁকে স্বীকৃতি দিয়েছিল। এরপরে তাঁকে সুধা কোঙ্গারা প্রসাদের এর দ্বিভাষিক ছবি, সালা খাড়ুস তে চেন্নাইয়ের বস্তিতে থাকা একজন মারোয়াড়ি মহিলা হিসাবে দেখা গিয়েছিল। তামিল সংস্করণে অভিনয় করার জন্য, তিনি তাঁর সংলাপগুলি ইংরেজি ভাষায় উচ্চারণ অনুযায়ী লেখার পরে মুখস্থ করেছিলেন।  ব্যক্তিগত জীবন ২০০০ সালে, কৌর তাঁর বিশ্ববিদ্যালয়ের সহপাঠী ব্রিজেশ শর্মাকে বিবাহ করেছিলেন।  ন্যাশনাল স্কুল অফ ড্রামাতে পড়ার সময়ও তাঁরা সহপাঠী ছিলেন।  সম্মাননা চলচ্চিত্রে কৃতিত্বের সম্মানজনক পুরস্কার প্রদানের ৬২ তম সংস্করণে হরিয়ানভি চলচ্চিত্র পাগড়ি দ্য অনার এ অভিনয়ের জন্য বলজিন্দর কৌর সেরা সহ অভিনেত্রীর জাতীয় চলচ্চিত্র পুরস্কার অর্জন করেছিলেন। পাঞ্জাব বিশ্ববিদ্যালয়, পাগড়ি দ্য অনার এ অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার জয়ী বলজিন্দর কৌরকে সম্মানিত করে।   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:২১শ শতাব্দীর ভারতীয় অভিনেত্রী
মোহাম্মদ এনামুল (জন্ম: ৩ মে ১৯৮৬) একজন বাংলাদেশী ক্রিকেটার।  তিনি ২০১৫ সালে খুলনা বিভাগ ক্রিকেট দলের বিপক্ষে রংপুর বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেন।   ক্যারিয়ার  ২৭ রান করেছিলেন যার মধ্যে ২ টি বাউন্ডারি এবং ছয়টি ছয় রয়েছে। ১৫ সেপ্টেম্বর ২০১৩ সালে তিনি লিস্ট-এ ক্রিকেটে আত্মপ্রকাশ করেছিলেন।  এই ম্যাচে তিনি দুটি উইকেট নিয়েছিলেন। ২০১৬ সালে তিনি বরিশাল বুলস মিড টুর্নামেন্টের হয়ে খেলার জন্য নির্বাচিত হয়েছিলেন, হেরে যাওয়ার কারণে অভিষেকের জন্য অপরাজিত ৪২ রান করে চার ৪টি হেকেছেন।  তিনি ২০১৩ সালে কুমিল্লা ভিক্টোরিয়ান্সের হয়ে খেলার জন্য নির্বাচিত হয়েছেন।    রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ    মোহাম্মদ এনামুল –ক্রিকইনফো  মোহাম্মদ এনামুল –ক্রিকেট আর্কাইভ  বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:সাতক্ষীরা জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার